दिल्ली नगर निगम चुनाव : 1,100 से अधिक नामांकन पत्र खारिज
दिल्ली नगर निगम (एमसीडी) चुनाव के लिए 1,100 से अधिक नामांकन पत्र जांच के बाद खारिज कर दिए गए हैं। आधिकारिक आंकड़ों से यह जानकारी मिली।
बुधवार को साझा किए गए आंकड़ों के मुताबिक, कांग्रेस के उम्मीदवारों की संख्या 250 से नीचे हो गई है। चार दिसंबर को होने वाले मतदान के लिए कुल 2,021 उम्मीदवारों ने नामांकन पत्र दाखिल किए थे। आंकड़ों के अनुसार रात 10 बजे तक वैध नामांकन पत्रों की संख्या 1,405 थी, जबकि 1,115 को खारिज कर दिया गया।
कांग्रेस के वैध नामांकनों की संख्या 243 थी जबकि 405 नामांकन किए गए थे। आम आदमी पार्टी (आप) और भारतीय जनता पार्टी (भाजपा) के लिए संबंधित आंकड़े क्रमशः 255 (कुल नामांकन 728 ) और 252 (कुल नामांकन 654) थे।
सूत्रों ने कहा कि 65 नामांकन पत्रों की स्थिति अभी लंबित है। उन्होंने कहा कि बृहस्पतिवार को रिटर्निंग अधिकारियों द्वारा लंबित आवेदनों की जांच की जाएगी। उन्होंने कहा कि मुख्य रूप से अधूरे फॉर्म, गायब हलफनामे, कई नामांकन, वैध जाति प्रमाण पत्र जमा न करना और अमान्य फॉर्म आदि की वजहों से नामांकन पत्र अस्वीकृत किए जाते हैं।
यह चुनाव जैसे-जैसे अपने परिणाम की तरफ बढ़ रहा है, वैसे-वैसे रोचक होता जा रहा है क्योंकि तीनों निगम के एकीकरण के बाद निगम की सत्ता काफी अहम हो गई है। ऐसा इसलिए क्योंकि एक तरीके से दिल्ली के मेयर की शक्तियां दिल्ली के मुख्यमंत्री से कम नहीं होगी। इसलिए सभी दल किसी भी हाल में यह चुनाव जीतना चाह रहे हैं।
(समाचार एजेंसी भाषा इनपुट के साथ)
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva mag_Deva hin_Deva